section_heading: Lik Tuvoka
paragraph_text: Tuvok je prvi put upoznao Kathryn Janeway 2363. godine. Iako ju je kritizirao pred tri admirala, jer nije pravilno izvršavala dane joj zapovijedi tijekom njezinog prvog zapovijedanja brodom, postaju prijatelji. Sredinom 2360-ih, Tuvok je privremeno služio na postaji Jupiter, gdje je često pisao Kathryn Janeway. Kasnije biva dodijeljen na USS Voyager pod zapovjedništvom Janeway, gdje služi kao časnik osiguranja i taktički časnik. Dok je služio na toj dužnosti morao je infiltrirati Makije. Njihov brod, zajedno s Voyagerom, biva odvučen u Delta kvadrant od Skrbnika (eng. Caretaker). Nakon toga Tuvok se vraća na službu na Voyager. Ne slaže se s odlukom kapetanice u odabiru Chakotaya kao prvog časnika.Iste je godine pripadnik vrste Komara zaposjeo Tuvoka i pokušao dovesti Voyager u maglicu od tamne tvari kako bi Komari mogli izvući iz posade neuralnu energiju. Pokušaj nije uspio, a tuđinac je napustio Tuvokovo tijelo.